Allan Kardec

Allan Kardec (Lyon, 1804ko urriaren 3a - Paris 1869ko martxoaren 31) Hippolyte Léon Denizard Rivailen ezizena da. Espiritismoaren sortzailea izan zen.

 Biografia 
Rivail Lyonen egin zituen lehen ikasketak, ondoren Yverdumeko (Suitza) Pestalozzi irakasle ezagunaren institutu goraipatuan jarraituz. Ikasketa unibertsitarioak ez zituen egin. Bost hizkuntztean hitz egiten zekiela esaten zuen: alemanez, ingelesez, gaztelaniaz, italieraz eta nederlanderaz. Hizkuntzalaritzan aritu zen burubelarri. Parisa itzuli zenean Yverdumekoaren antzeko Irakaskuntza Institutu bat sortu zuen Pestalozziren ideiak jarraituz. "Biografía de Allan Kardec", Allan Kardec: Qué es el Espiritismo liburuan, ed. Kier, Buenos Aires, 1976, 134 or. Izan zituen arazo ekonomikoen ondorioz ikastetxea utzi behar izan zuen, lan desberdinak eginez: kontablea, irakasle partikularra, itzultzailea.Ibidem, 134-135 or. 1832an andereño batekin ezkondu zen, Amelia Boudet. Garai horretan pedagogia inguruko liburu batzuk idatzi zituen:
1824: Aritmetikaren inguruko kurtso praktiko eta teorikoa Pestalozziren metodoaren arabera
1828: Heziketa publikoaren hobekuntzarako proposatutako plana
1831: Gramatika frantses klasikoa (1831)
1846: Gaitasun diplomak eskuratzeko azterketen eskuliburua
1848: Hizkuntza frantsesaren dotrina gramatikala

Kardecen biografiak aldaketa bat izan zuen 1854 urtean. Urte horretan, 50 urte zituela, mahai birakorren fenomenoaz entzun zuen lehenengo aldiz. 1855ko maiatzean fenomenoaren testigu izan zen eta horretan oinarrituta espiritismoaren inguruko pentsamendua hasi zen garatzen. 1857ko apirilaren 18an espiritismoaren hasiera suposatuko zuen liburua idatzi zuen, Le Livre des Esprits (Espirituen liburua). Hau izan da, batez ere, ezagun egin duen arrazoia. Lehenengo edizioa egunetan agortu zen. Espiritismoaren inguruan egin zituen ikerketek bere izena aldarazi zioten, Hippolyte Leon izatetik Allan Kardec izatera, berak zioenez, aurreko bizitza baten izen hori zeramala gogoratu eta gero.

 Obra 
 Liburu pedagogikoak 
D. H. L. Rivailek eskola eskuliburu asko idatzi zuen Françoise Parot: "Honorer l'incertain: la science positive du XIXè siècle enfante le spiritisme". Revue d'histoire des sciences, 57.zk, 2004. 33-63 or. (Université Paris 7). :
 Cours pratique et théorique d'arithmétique d'après la méthode PestalozziParis: Imprimerie de Pilet (1824, 1845 eta 1847 urtetan argitaratuta).
 Plan proposé pour l'amélioration de l'Instruction PubliqueParis: Chez Dentu (1828).
 Mémoire sur l'Instruction publique adressé à Messieurs les membres de la commission chargée de réviser la législation universitaireEgilearen edizioa (1831).
 Grammaire française et classiqueParis: Hachette (1831).
 Catéchisme grammatical de la langue française Paris: C. Borrani (1848, 1868).
 Grammaire normale des examens Paris: C. Borrani et Droz (1849, 1883 arte urtero argitaratuta). Marc-Edouard Alvarez eta Yves Levirekin batera idatzita.
 Dictées normales des examens (1850).

 Liburu espiritistakhttps://web.archive.org/web/20110207094604/http://allan-kardec.com/ 
 Le Livre des Esprits (1857)
 Le Livre des médiums (1861)
 L'Évangile selon le spiritisme (1864)
 Le Ciel et l'Enfer (1865)
 La Genèse selon le spiritisme (1868)
 Qu’est-ce que le spiritisme ?, introduction à la connaissance du monde invisible. (1859)
 Les œuvres posthumes d'Allan Kardec'' (hil ondoren egindako haren lanen bilduma).

 Erreferentziak 

 Kanpo loturak 
 : Centre Spirite Lyonnais
 : Egilearen liburu guztiak.

Kategoria:Lyondarrak
Kategoria:Frantziako filosofoak
Kategoria:Frantziako pedagogoak
Kategoria:Frantziako idazleak
Kategoria:XIX. mendeko Frantziako idazleak
Kategoria:Frantsesezko idazleak
Kategoria:Espiritistak
Kategoria:Parisen hildakoak
Kategoria:Index Librorum Prohibitorum